मुझे पता है आप क्या सोच रहे हैं।
एक अकेली राही।
एक आशाहीन दुनिया।
ऐसी धरती जो बंजर हो चुकी है।
दुनिया का ऐसा बुरा हश्र कैसे हुआ?
ख़ैर, यह कहानी 500 साल पहले शुरू हुई।
कुमान्ड्रा।
यह जगह ऐसी दिखा करती थी।
जब हमारा राज्य एक था, और हम मिलजुलकर साथ रहते थे...
ड्रैगन्स के।
करिश्माई जीव जो हमारे लिए पानी, बारिश और शांति लेकर आए।
वह जन्नत थी।
पर फिर, ड्रून का आगमन हुआ।
एक अनर्थकारी बला जो जंगल की आग की तरह फैल गई...
जिनकी तादाद दूसरे जीवों के भक्षण से बढ़ती गई और वे जिसे भी छूते वह पत्थर बन जाता।
ड्रैगन्स हमारे लिए अपनी पूरी ताकत से लड़े...
पर वह काफ़ी नहीं था।
तभी उठी पराक्रमी सीसूडाटू...
अंतिम ड्रैगन, जिसने अपनी सारी जादुई शक्ति एक मणि में समा दी और...
ड्रून को विस्फोटित करके नष्ट कर दिया।
जो भी पत्थर बन गया था वह फिर से जीवित हो उठा।
ड्रैगन्स को छोड़कर।
सीसू का एकमात्र बचा अंश थी वह मणि।
यह एक महान प्रेरणादायी क्षण होना चाहिए था...
जहाँ मानव जाति उसके बलिदान के बाद एकजुट होती।
पर उसके बजाय, इंसान की फ़ितरत की वजह से...
वे सब ड्रैगन की जादुई शक्ति के आख़िरी बचे अंश को पाने के लिए लड़ने लगे...
सीमाएँ बन गईं, कुमान्ड्रा विभाजित हो गया।
हम सब एक दूसरे के दुश्मन बन गए, और उस मणि को छिपाने की नौबत आ गई।
पर दुनिया का यह हश्र ऐसे नहीं हुआ।
यह करीब उसके 500 साल बाद हुआ...
जब मैं इस कहानी में शामिल हुई।
लगता है कोई होशियार बनने की कोशिश कर रहा है।
ठीक है, टुक टुक, उन्हें होशियारी का असली मतलब समझाते हैं।
टुक टुक!
चलो भी!
ध्यान दो!
शुक्रिया।
ए, दोस्त, तुमने कमाल कर दिया। दे कवच।
मैंने तुम्हें पकड़ लिया।
एक सेकंड रुको।
यह कुछ ज़्यादा ही आसान लग रहा है।
चीफ़ बेंजा।
मैं जानती हूँ कि मुझे रोकने की कोशिश करना आपका कर्तव्य है...
लेकिन आप ऐसा नहीं करेंगे।
जज़्बे को हुनर मत समझना, बच्ची।
मैं वादा करता हूँ कि तुम ड्रैगन मणि के भीतरी घेरे में कदम नहीं रख पाओगी।
पैर का अंगूठा तक नहीं।
अपनी तलवार को म्यान से निकाल लीजिए। आपको उसकी ज़रूरत पड़ेगी।
आज नहीं।
बूप।
जैसा मैंने कहा था, भीतरी घेरे में एक कदम भी नहीं रखने दूँगा।
तुम हार गई, राया।
ऐसा क्या?
राया...
मुझे शायद दो पैर कहना चाहिए था।
ख़ुद पर इतने भी कठोर मत बनिए, चीफ़ बेंजा।
आपने अपनी पूरी कोशिश की।
वैसा करूँगा भी नहीं। और तुम मुझे "पिताजी" या "बाबा" कहकर बुलाओगी।
तुमने बढ़िया प्रयास किया, नन्ही कली। तुम परीक्षा में उत्तीर्ण रही।
वाह।
सीसू की आत्मा।
कई पीढ़ियों से, हमारे परिवार ने इस मणि की रक्षा करने का प्रण लिया है।
आज तुम इस विरासत का हिस्सा बनोगी।
राया, हार्ट की राजकुमारी, मेरी बेटी...
अब से तुम ड्रैगन मणि की रक्षक हो।
कोई बहुत उत्साहित लग रहा है।
हाँ, बिल्कुल!
मतलब, जो भी ड्रैगन मणि को चुराने की उम्मीद लेकर आएगा उसे सामना करना होगा...
पूरी दुनिया के दो सबसे कुशल तलवारों के प्रकोप का।
मुझे ख़ुशी है कि तुम तैयार हो, नन्ही कली...
क्योंकि मुझे तुम्हें एक ज़रूरी बात बतानी है।
इस वक्त बाकी के राज्य यहाँ आने के रास्ते में है।
सच?
ठीक है।
ठीक है, नहीं, हम यह कर सकते हैं। मैं तैयार हूँ।
मुझे पता है कि हम उन्हें कैसे रोकेंगे।
अच्छा? ज़रा बताओ कि तुम बाकी राज्यों के बारे में क्या जानती हो?
सबसे पहले है... टेल।
एक तपता रेगिस्तान जहाँ कपटी किराए के सैनिक हैं जो साम-दाम-दंड-भेद से लड़ते हैं।
दूसरा, टैलन।
एक बहता बाज़ार जो तेज़ी से हुए सौदों और कुशल तलवारबाज़ों के लिए जाना जाता है।
तीसरा, स्पाइन।
एक बर्फ़ीला बाँस का जंगल...
जिस पर पहरा देते हैं विशालकाय योद्धा, और उनके बड़े-बड़े फरसे।
चौथा, फ़ैंग। हमारा सबसे खूँख्वार दुश्मन।
ऐसा राज्य जिसकी रक्षा करते हैं प्रचंड हत्यारे, और उनसे भी प्रचंड बिल्लियाँ।
ठीक है...
तो हमें ज़रूरत पड़ेगी कुछ तीर कमानों और गुलेलों की...
जलती हुई गुलेलों का क्या?
या फिर उसके बजाय, टेल का मसाला...
टैलन का लेमन ग्रास, स्पाइन का मीठा बाँस...
फ़ैंग की मिर्ची और हार्ट का पाम शुगर?
हम उन्हें ज़हर देंगे?
नहीं, हम उन्हें न ही ज़हर देंगे और न ही उनसे लड़ेंगे।
हम उनके साथ मिलकर खाना खाएँगे।
-रुकिए, क्या? -मैंने उन्हें न्योता भेजा है।
पर वे हमारे दुश्मन हैं।
वे केवल इसलिए हमारे दुश्मन हैं...
क्योंकि उन्हें लगता है कि हमारी समृद्धि ड्रैगन मणि की जादुई शक्ति के कारण है।
यह तो बेतुकी बात है। उसकी ऐसी कोई शक्ति नहीं है।
यह उनकी धारणा है, जैसे कि उनके बारे में हमारी धारणाएँ हैं।
राया, हर राज्य का नाम ड्रैगन के अंग पर धरे जाने के पीछे एक ठोस कारण है।
एक समय पर हम एक थे। मिलजुलकर साथ रहा करते थे।
कुमान्ड्रा।
वह तो बीते कल की बात है, बाबा।
पर ऐसा होने की ज़रूरत नहीं है।
देखो, अगर हमने सोच-विचार से एक-दूसरे पर फिर से भरोसा करना नहीं सीखा...
तो हमें एक-दूसरे को तहस-नहस करने में ज़्यादा वक्त नहीं लगेगा।
मैं नहीं चाहता कि तुम ऐसी दुनिया में जियो।
मुझे यकीन है कि हम फिर से कुमान्ड्रा बन सकते हैं।
पर किसी को पहल करनी होगी।
मुझ पर भरोसा करो।
स्थिति थोड़ी तनावपूर्ण लग रही है, बाबा।
चिंता मत करो, मैं एक चुटकुले से शुरुआत करूँगा।
प्लीज़ ऐसा मत कीजिए।
मैं मज़ाक कर रहा हूँ।
टेल, टैलन, स्पाइन और फ़ैंग वासियो...
हार्ट में आप सबका स्वागत है।
बहुत लंबे समय तक, हम एक-दूसरे के दुश्मन बनकर रहे, पर आज एक नया सवेरा है।
आज, हम एक बार फिर कुमान्ड्रा बन सकते हैं।
अच्छा भाषण था, चीफ़ बेंजा।
पर आपने असलियत में हमें यहाँ क्यों बुलाया? हमें लूटने वाले हैं क्या?
यह हमें लूटेंगे क्यों? हार्ट के पास तो पहले से ही सब कुछ है।
कुमान्ड्रा के बारे में उपदेश देना आसान है...
जब आपके पास सारे राज्यों में से सबसे शक्तिशाली शस्त्र हो।
वह मणि कोई शस्त्र नहीं है। वह एक पवित्र निशानी है।
कुमान्ड्रा! कुमान्ड्रा एक मिथ्याभास है!
इन्होंने हमें यहाँ तक इसलिए बुलाया ताकि परियों की कहानी सुना सकें।
यह व्यर्थ है!
मुझे कुछ कहना है।
भूख किसे लगी है?
आगे बढ़ो। कोई बात नहीं।
मैं नमारी हूँ, फ़ैंग से।
हैलो, नमारी। मैं राया हूँ।
क्या वह सीसू का है?
हाँ, माफ़ करना, मैं ड्रैगन की दीवानी हूँ।
ए, सीसू के लॉकेट वाला हार तो मैंने पहन रखा है।
चलो।
तुमने अभी तक कुछ खाया है?
सच में? तुम्हारी माँ ने वाकई यह कहा था?
बड़ा अजीब है। अच्छा, अगला सवाल।
मल्ल-युद्ध या तलवारबाज़ी?
-तलवारबाज़ी की जय। -है न?
अच्छा, तड़क-भड़क वाली या सादी पोशाक?
कोई पागल ही रोज़ ऐसे कपड़े पहनने को राज़ी होगा।
चावल या कोरमा?
मुझे नहीं लगा था कि तुम इसमें अटक जाओगी।
दरअसल, आज अरसे बाद चावल खाने को नसीब हुआ है।
सच?
फ़ैंग भले ही बाहर से संपन्न दिखता हो...
पर अंदर हमें कई अभावों से जूझना पड़ता है।
माफ़ करना। माहौल ख़राब नहीं करना चाहती थी।
तो, हम कहाँ थे?
हम दोनों के ही माँ-बाप में से एक बचे हैं जो बहुत वाहियात चुटकुले सुनाते हैं।
दोनों ही वीरांगनाएँ हैं जिन्हें तड़क-भड़क वाले तकलीफ़देह कपड़ों से नफ़रत है।
और हम दोनों ही सीसू की दीवानी हैं।
हाँ।
पता है, फ़ैंग की किंवदंती के मुताबिक वह अब भी ज़िंदा है।
सीसू? तुम मज़ाक कर रही हो, है न?
कुछ देखना चाहोगी?
क्या यह तुम्हारे पास होना चाहिए?
नहीं।
इसके मुताबिक...
पराक्रमी सीसू के ड्रून को विस्फोटित करके उनका विनाश करने के बाद...
वह पानी में गिर गई और प्रवाह के साथ बहती चली गई।
किंवदंती के मुताबिक वह अब नदी के अंत पर गहरी नींद में सो रही है।
पर कौन सी नदी? यहाँ तो सैकड़ों नदियाँ हैं।
मुझे नहीं पता।
पर अगर हम वह ढूँढ़ लें, तो सोच सकती हो क्या होगा?
दुनिया में एक ड्रैगन की वापसी।
हालात कितने बेहतर हो जाएँगे।
हाँ।
शायद हम वाकई फिर से कुमान्ड्रा बन जाएँगे।
यह लो।
सच में?
एक ड्रैगन दीवानी की ओर से दूसरी दीवानी को भेंट।
ए।
मेरे साथ चलो, प्यारी सखी। मैं तुम्हें कुछ दिखाना चाहती हूँ।
सीसू की आत्मा। मैं महसूस कर सकती हूँ।
यह पूरी दुनिया में ड्रैगन की जादुई शक्ति का बचा हुआ आख़िरी अंश है।
समझ सकती हूँ कि हार्ट इस पर इतना कड़ा पहरा क्यों लगाता है।
शुक्रिया, प्यारी सखी। तुम काफ़ी मददगार साबित हुई।
अगर दुनिया की हालत अलग होती, तो शायद हम दोस्त बन सकते थे...
पर मुझे फ़ैंग का भला देखना होगा।
चीफ़ विराना, मुझे बेहद ख़ुशी है कि फ़ैंग ने हमारा न्योता मंज़ूर किया।
तुम किसी भी हालत में सीसू की मणि नहीं ले जा सकती।
माफ़ करना। अब यह फ़ैंग की है।
तुम ड्रैगन मणि के भीतरी घेरे में कदम नहीं रख पाओगी।
यह क्या चल रहा है?
यह क्या है?
फ़ैंग मणि को चुराने वाला है!
नहीं! वह मणि स्पाइन के पास होनी चाहिए!
हम उस तक पहले पहुँच जाएँगे!
हमारी तलवारें कुछ और ही कह रही हैं।
मेरी बात सुनिए!
हमारे पास एक विकल्प है।
हम या तो एक-दूसरे का सर्वनाश करते हैं...
या एक-साथ मिलकर एक बेहतर दुनिया बना सकते हैं।
अभी बहुत देर नहीं हुई है।
मुझे अब भी लगता है कि हम फिर से कुमान्ड्रा बन सकते हैं।
बाबा!
मेरे रास्ते से हटो!
मणि स्पाइन की है!
वह मणि मुझे दो!
नहीं...
ड्रून।
इनमें अब भी जादुई शक्ति है!
-टुकड़े उठाओ! -नहीं!
बाबा! चलिए, हमें जाना होगा!
वे पानी के पास नहीं आते।
जल्दी करो! नदी पर पहुँचो!
बाबा, उठिए! चलिए!
प्लीज़, हमें आगे बढ़ते रहना होगा।
उठिए!
बाबा! हमारे पास वक्त नहीं है!
खड़े हो जाइए! मैं मदद...
राया, तुम्हें मेरी बात सुननी होगी। तुम ड्रैगन मणि की रक्षक हो।
बाबा, आप यह सब क्यों कह रहे हैं?
इसमें अब भी रोशनी है। अब भी आशा की किरण है।
नहीं! हम यह मिलकर करेंगे।
आप ठीक हैं।
राया। उनसे निराश मत होना।
मैं तुमसे प्यार करता हूँ, मेरी नन्ही कली।
बाबा?
नहीं!
बाबा!
बाबा।
टेल छह साल बाद
उम्मीद करती हूँ यही वह जगह हो।
क्या कर रहे हो, मेरे मोटे कीड़े?
ए, दोस्त, ध्यान लगाओ।
नज़रें आगे, टुक टुक।
अच्छा बच्चा।
तुम्हारा ध्यान कितनी जल्दी भटकता है।
तुम इसके लिए बहुत बड़े हो गए हो, दोस्त।
छह सालों की तलाश हमें एक टूटे जहाज़ के पास लेकर आई।
यह बुरा संकेत तो नहीं है, है न?
सीसूडाटू...
पता नहीं आप सुन रही हैं या नहीं।
मैंने हर नदी में आपकी तलाश की...
और अब मैं इस आख़िरी नदी के पास आई हूँ।
देखिए, हमारे बहुत कम लोग बचे हैं...
और हमें आपकी बहुत ज़्यादा ज़रूरत है।
अगर मैं सच कहूँ तो...
मुझे आपकी मदद की सख्त ज़रूरत है।
मुझसे एक बहुत बड़ी भूल हुई।
मैंने किसी ऐसे पर भरोसा किया जो भरोसे के लायक नहीं था...
और अब दुनिया तबाह हो चुकी है।
सीसूडाटू...
मेरी बस यही दुआ है कि मेरे बाबा वापस आ जाएँ।
प्लीज़।
ठीक है...
अब जो होगा सो होगा।
सूवा दे द्रा सिम
मांद्रा दे द्रा लिम
बावा दे द्रा तोम्बेन
मुझे पता है, दोस्त, मैं भूली नहीं...
हे भगवान... मैं कहाँ हूँ?
पैंगुु? आंबा? प्रानी? क्या तुम लोग यहाँ हो?
नमस्ते, पराक्रमी सीसू।
यह कौन बोला?
कोई है?
ओह, माफ़ करना। मैंने तुम्हें देखा ही नहीं।
चोट नहीं लगी। बस धूल लग गई है। मैं झाड़ देती हूँ।
सीसू?
आप सीसू हैं?
और तुम इंसान हो।
तुम्हारा नाम क्या है?
राया। मैं राया हूँ।
और तुम पत्थर की नहीं बनी हो, जिसका मतलब है...
यह काम कर गया!
हमने कर दिखाया!
सुना, पैंगु? यह काम कर गया!
मैंने गड़बड़ नहीं की!
क्या यह खाने की चीज़ है?
मैं दुनिया को बचाने में इतनी मसरूफ़ थी कि आज नाश्ता ही करना भूल गई।
आज?
आपके हिसाब से आज कौन सा दिन है?
मंगलवार?
मेरा मतलब...
यह स्वादिष्ट पकवान आख़िर है क्या?
यह कटहल का सूखा मुरब्बा है। मैंने ख़ुद सुखाया।
ख़ैर, पकाने वाले को मेरा सलाम। यह ख़त्म करना चाहोगे, छोटे?
सीसू, कुछ ऐसी बातें हैं जिनसे मुझे आपको रूबरू करना होगा।
अच्छा?
तुमने वह तोड़ दी?
हे भगवान। यह तो बुरा हुआ। बहुत ही बुरा हुआ।
मैं 500 साल से सो रही थी...
तुम ड्रून को वापस ले आई...
और मेरे भाई-बहनों में से कोई वापस नहीं आए।
वे वापस क्यों नहीं आए?
मुझे नहीं पता।
साथ ही, तुमने मणि तोड़ दी!
पर मेरे पास अब भी उसका एक बड़ा टुकड़ा बचा है।
क्या इससे मुझे बेहतर महसूस होना चाहिए?
अगर तुम कोई पिल्ला खो देती और मैं कहती...
"अरे, उसका एक बड़ा सा टुकड़ा बचा है!"
क्या तुम्हें यह सुनकर बेहतर महसूस होता?
क्या आप दूसरी मणि नहीं बना सकतीं?
नहीं, मैं "दूसरी मणि नहीं बना सकती।"
पर आप एक ड्रैगन हैं।
मैं तुमसे सच कहने जा रही हूँ, ठीक?
मैं कोई सबसे कुशल ड्रैगन नहीं हूँ, पता है?
पर आपने तो दुनिया को बचाया था।
मैंने वैसा किया था। यह सच है।
कभी किसी ग्रुप प्रोजेक्ट में काम किया है...
जिसमें एक बच्चा होता है जो ज़्यादा काम नहीं करता...
पर फिर भी उसे बराबर के अंक मिलते हैं?
हाँ, असल में मैं वह नहीं थी जिसने मणि बनाई थी।
मैंने बस उसे पहुँचाया था।
आप चमक रही हैं।
शुक्रिया।
मैं त्वचा पर एलो वेरा और नदी के कीचड़ का लेप...
नहीं। देखिए!
यह मेरी छोटी बहन आंबा का जादू है। मुझे चमक मिल गई!
आपकी छोटी बहन का जादू?
हाँ, हर ड्रैगन का एक ख़ास जादू होता है।
ठीक है, आपका क्या है?
मैं बहुत कमाल की तैराक हूँ।
रुकिए, आपने मणि के इस टुकड़े को छुआ और उससे आपको शक्ति मिली।
आप इसका मतलब समझ रही हैं, है न?
मुझे रात में दीपक की ज़रूरत नहीं पड़ेगी?
क्या? नहीं!
आप अब भी इस मणि के जादू से जुड़ी हुई हैं...
और इसका मतलब आप अब भी उसे इस्तेमाल करके दुनिया को बचा सकती हैं।
अगर हम मणि के बाकी टुकड़े हासिल कर लें...
-उन्हें दोबारा जोड़ सकती हूँ... -वही।
...और ड्रून को विस्फोटित करके उनका विनाश कर सकती हूँ!
मेरे बाबा को वापस ला सकती हैं?
और पूरे कुमान्ड्रा को वापस ला सकती हूँ।
राजकुमारी नमारी, टेल के प्रांतों में ड्रून फैले हुए हैं।
बेंजा की बेटी तो अब तक वहाँ पत्थर बन चुकी होगी।
किसी फजूल ड्रैगन पत्री को वापस लाने का जोखिम उठाना सही नहीं होगा।
कोई और हमारे यहाँ आने के मकसद पर सवाल उठाना चाहेगा?
ठीक है, तो परिस्थिति यह है।
मणि के टूटने के बाद, पाँचों राज्यों के सरदारों ने उसका एक-एक टुकड़ा ले लिया...
फ़ैंग, हार्ट, स्पाइन, टैलन और टेल।
जहाँ हम इस वक्त हैं।
वाह। मन में कितने सारे सवाल उठे हैं।
पहला, मैंने यह क्यों पहन रखा है?
ख़ैर, हम किसी का ध्यान आकर्षित नहीं करना चाहते।
तुमने उसके लिए बिल्कुल सही टोपी चुनी है।
तो, टेल का सरदार यहाँ क्यों होगा?
क्योंकि इस जगह पर जाल ख़ुद ही नहीं बिछा होगा।
इसका तुक नहीं समझ आया।
इन चीज़ों से ड्रून नहीं रुकने वाले।
यह ड्रून को रोकने के लिए नहीं है। इंसानों को रोकने के लिए है।
क्या?
मुझे ऐसे क्यों देख रही हो?
कुछ नहीं।
मुझे बस ड्रैगन्स को देखने की आदत नहीं है।
प्रभावित हुई, है न? मेरी तैराकी की कलाबाज़ी देखने तक रुको।
जब पानी में उतरती हूँ, तो गज़ब ढाती हूँ।
मेरी तैराकी देख रह जाओगी हक्की-बक्की।
जब बहती हूँ पानी में, तो याद आएगी नानी रे।
मतलब, मैं बहुत अच्छी तैराक हूँ, इस कविता के माध्यम से।
मैं वह तुकबंदी करने की कोशिश... कि मैं तैराकी में अच्छी हूँ...
मैं बस इतना कह रही थी कि मैं अच्छी तैराक हूँ...
ठीक है, हमें आगे बढ़ते रहना होगा।
-ओह, नहीं! -क्या हुआ?
हम टेल के सरदार के लिए तोहफ़ा लाना भूल गए।
माफ़ करना। तोहफ़ा?
हाँ। तोहफ़ा कहता है, "तुम मुझ पर भरोसा कर सकते हो, क्या मैं तुम पर कर सकती हूँ?"
हैलो, नन्हे दोस्त।
इस गुबरैले का पिछवाड़ा कितना गोल है।
बचाकर। वह टूट एन बूम है।
इसका यह नाम क्यों...
समझ गई। ठीक है। तुक समझ आ गया।
पर मानना पड़ेगा, इन गुबरैलों के पिछवाड़े वाकई बहुत प्यारे हैं।
लगता है टेल की सरदार मिल गई।
इसे क्या हुआ होगा?
देखकर तो यह लग रहा है कि...
मणि को बचाकर रखने के चक्कर में यह अपने ही जाल का शिकार हो गई।
वैसे, इसकी प्रतिबद्धता की दाद देनी पड़ेगी।
अच्छा। कसकर पकड़ना।
ओह, हम छलांग लगा रहे थे!
माफ़ी चाहती हूँ। मेरी ग़लती थी।
अब समझ आ गया। मैं करती हूँ।
सीसू...
मत छूना।
दो मिल गए, तीन बाकी हैं।
मेरा भेस बदल गया! मैं इंसान बन गई!
ड्रैगन ऐसा कर सकते हैं?
यह मेरी बहन प्रानी की शक्ति थी।
ज़रा मेरे इंसानी हाथ और इंसानी चेहरा देखो।
देखो मेरा पिछवाड़ा मेरे सिर के कितने पास है।
अब जो मुझे छिपाने की ज़रूरत नहीं पड़ेगी...
मणि के बाकी बचे टुकड़े लाना बेहद आसान हो जाएगा।
हाँ, वैसे, यह वाला आसान था, पर बाकी टुकड़े हैं...
उन नीच और धोखेबाज़ बिन्टूरियों के पास।
बिन्टूरी?
पुरानी दोस्त को इस नाम से बुलाना अच्छी बात नहीं है।
नमारी है।
क्या हाल है, प्यारी सखी?
देख रही हूँ तुमने नई दोस्त बना ली।
और मुझे चिंता हो रही थी कि तुम कहीं बिल्लियाँ न पालने लगो...
मेरी तरह।
ऐसा आभास हो रहा है कि तुम लोग दोस्त नहीं हो।
तो ड्रैगन मणि के टुकड़े चुरा रही हो? क्यों?
क्या कहूँ? मुझे हीरे-जवाहरात पसंद हैं।
मुझे मानना पड़ेगा, राया, कुछ महीनों पहले तक...
मुझे लगा था कि तुम पत्थर बन गई होगी।
पर फिर, किसी ने फ़ैंग की ड्रैगन पत्री चुरा ली।
तभी तुम मेरा पीछा कर रही हो?
और मुझे लगा था कि तुम्हें मेरी याद आ रही होगी।
क्या तुम वाकई सीसू को ढूँढ़ रही हो?
बारह साल की बच्ची हो क्या?
हाँ, मैं वाकई सीसू को ढूँढ़ रही थी।
और पता है क्या? वह मुझे मिल गई।
हैलो बोलो, सीसू।
हैलो!
तुमसे मिलकर बहुत ख़ुशी हुई...
और मुझे तुम्हारे और तुम्हारी बिल्ली के बाल बहुत पसंद आए।
उन्हें गिरफ़्तार कर लो।
भागो!
इस तरह नहीं! दोनों पैरों पर!
अच्छा!
टुक टुक! लुढ़को!
कूदो!
वह लड़की कौन थी?
वह नमारी है।
वह वही विश्वासघाती बिन्टूरी है जिसने दुनिया को तबाह कर दिया।
वाह, बिल्लियाँ बहुत तेज़ दौड़ती हैं, है न?
बिल्लियों और ड्रून में क्या समानता है?
उन दोनों की रूह नहीं होती?
और उन दोनों को पानी से नफ़रत है।
कसकर पकड़ो!
हैलो? यहाँ कोई है?
विश्व प्रसिद्ध श्रिंप-ओरियम में आपका स्वागत है।
मेरा नाम है बून। मैं आपका बैरा हूँ।
आप हमारे आज के ख़ास व्यंजन जानना चाहेंगी।
हाँ, ज़रूर!
हमारे पास श्रिंप है, हमारे पास दलिया है।
ऐसा श्रिंप वाला ऐसा दलिया है कि मुँह में पानी आ जाए।
कप्तान, जहाज़ का कप्तान कहाँ है?
मैं उसे बुलाकर आता हूँ।
कैसे हो, मेरे नए ग्राहको?
मैं हूँ कप्तान बून...
श्रिंप-ओरियम का मालिक, शेफ़ और मुख्य वित्तीय अधिकारी।
क्या सेवा कर सकता हूँ?
मैं हूँ सीसू और...
और हमें फ़ौरन टैलन पहुँचना है।
माफ़ करना। श्रिंप-ओरियम कोई पानी पर चलने वाली टैक्सी नहीं है।
बाप रे, इतने सारे जेड पत्थर!
अभी आधे मिलेंगे, बाकी टैलन पहुँचने पर। सौदा पक्का?
दलिया थामकर रहना।
आज का ख़ास व्यंजन...
चलते-चलते खाएँगे।
कप्तान बून?
क्यों यह जहाज़ और तेज़ चल सकता है?
तुमने बताया क्यों नहीं कि फ़ैंग तुम्हारे पीछे है!
इसकी और कीमत देनी पड़ेगी!
चिंता मत करो, मैं करती हूँ।
वह क्या कर रही है?
क्या हो रहा है?
मेरी दोस्त बहुत कमाल की तैराक है।
अलविदा, बिन्टूरी।
राजकुमारी नमारी, अगर वे मणि के बाकी टुकड़ों को लेने जा रहे हैं...
तो वे इसके बाद टैलन में रुकेंगे।
हम उनके पीछे टैलन नहीं जाने वाले।
हम फ़ैंग वापस जा रहे हैं।
मुझे चीफ़ विराना से बात करनी होगी।
सीसू?
प्लीज़ वहाँ से बाहर निकलो।
मैं एक जल ड्रैगन हूँ।
यह पानी है। मेरी यही शक्ति है।
तुम पानी में आना चाहोगी?
कोई तुम्हें देख लेगा।
तुम्हारा मतलब है वह कप्तान ठुमकचंद?
तुम्हें डर लग रहा है कि वह मुझसे नाच का मुकाबला करने को कहेगा?
सीसू, मैंने लोगों को ड्रैगन मणि के पीछे अपना आपा खोते हुए देखा है।
क्या तुम सोच सकती हो कि यह पता चलने पर वे क्या करेंगे कि तुम एक असली ड्रैगन हो?
देखो, इसकी सफलता के लिए तुम्हारी ज़रूरत है।
जब तक मणियों के सारे टुकड़े नहीं मिल जाते, तुम्हें इंसान बनकर ही रहना होगा।
प्लीज़।
वाह, तुम वाकई किसी पर भरोसा नहीं करती।
देखो, मेरे पिता ने लोगों पर आँख मूँदकर विश्वास किया...
और अब, वह पत्थर की मूरत बन गए हैं।
ए, हम तुम्हारे बाबा को वापस ले आएँगे।
मैं तुम्हारे साथ हूँ, दोस्त। चलो, तुम्हारी चहेती ड्रैगन कौन?
मतलब, इंसान। क्योंकि मैं इंसान का रूप धारण करके रहूँगी जब तक...
हाँ, तुम समझ गई।
ठीक है, किसे भूख लगी है?
ओह, मुझे।
ख़ास पकवान के दो कटोरे। कितना तीखा चाहिए?
तीखा, बहुत तीखा, या पेट में आग लगाने वाला?
-बहुत तीखा! -हाँ, नहीं।
नहीं, मुझे नहीं लगता।
तुम क्या कर रही हो?
हम उसे नहीं जानते। इसमें ज़हर हो सकता है।
वह हमें ज़हर वाला खाना क्यों खिलाएगा?
हाँ, मैं तुम्हें ज़हर क्यों खिलाऊँगा?
सबसे पहले, मेरा जेड का बटुआ चुराने के लिए...
दूसरा, मेरी तलवार...
और तीसरा, पता नहीं, शायद मेरे टुक टुक को चुराने के लिए।
सब भी बढ़िया दलीलें हैं, पर अगर यह ज़हर है...
तो तुम ख़ुशी-ख़ुशी मरोगी।
हाँ, शुक्रिया, पर हम अपना खाना साथ लाए हैं।
यह बेहद स्वादिष्ट है।
वैसे, इसमें ज़हर भी नहीं है।
पर यह...
तीखा है। मिर्ची लग रही है! बहुत तीखा है!
हे भगवान! पानी!
बून? कप्तान बून? ज़रा पानी लाकर देना!
जानती हूँ, दोस्त।
पता है, दिन के समय...
आप भूल जाते हैं कि वे यहाँ हैं...
लेकिन रात में...
तभी मैं कभी नाव से नहीं उतरता।
तुम अक्लमंद बच्चे हो।
वैसे, ये ड्रून क्या होते हैं?
एक महामारी। मनुष्यों के मतभेदों से जन्मी।
वे हमेशा से आसपास थे।
हमले के लिए एक कमज़ोर पल की फ़िराक में बैठे।
ड्रैगन्स के बिल्कुल विपरीत।
दुनिया में पानी और जीवन दान लाने के बजाय...
वे ऐसी धधकती आग होते हैं जो अपने रास्ते में सब कुछ जला देते हैं...
जब तक राख और पत्थर के अलावा कुछ नहीं रह जाता।
उन्होंने मुझसे मेरा परिवार छीन लिया।
मेरा भी।
लगता है हम पहुँच गए।
तो, तुम लोग टैलन के बाद कहाँ जाओगे?
मैं भी वहीं जा सकता हूँ।
मतलब, उसकी कीमत लगेगी।
बेशक।
टैलन
वाह! अपने राज्य को ड्रून से बचाने का क्या नायाब तरीका है।
उसे सीधे पानी पर बनाओ।
टैलन के लोग तो चाणक्य निकले।
हाँ। बाहर से टैलन भले ही अच्छा दिखता हो...
पर यह जेबकतरों और ठगों का अड्डा है।
फिर तो मैं खुशकिस्मत हूँ। मेरी जेब खाली है!
अच्छा, तो यह रही अच्छी ख़बर।
मुझे पता है कि मणि का टुकड़ा कहाँ मिलेगा।
और बुरी ख़बर?
वह कब्ज़े में है टैलन के कुख्यात सरदार...
डैंग हाई के।
डैंग हाई का अंदाज़ भले ही उतना दमदार न हो, पर वह बेरहम बहुत है।
समझ गई।
अब, हमें बस उसे अपनी अदाओं से रिझाना होगा।
चलो उसके लिए तोहफ़ा ख़रीदें।
सीसू, बेहतर होगा कि तुम नाव पर ही रुको।
क्या?
तुम्हारे बिना, हम मणि को दोबारा जोड़ नहीं पाएँगे।
पर मैं मदद करना चाहती हूँ।
मैं जानती हूँ, और तुम करोगी भी।
सुरक्षित रहकर।
मैं पलक झपकते ही वापस आ जाऊँगी।
अगर कोई भूखा नज़र आए, तो उसे मेरे पास भेज देना।
बिल्कुल, कप्तान।
ठीक है, वह रहा डैंग हाई का घर।
ड्रैगन मणि मिलने तक ध्यान बिल्कुल न भटकने पाए।
यह क्या...
ठीक है।
अरे, शिशु, नन्ही बच्ची, चीज़...
जो भी तुम्हें बुलाते हैं।
बहुत देर हो गई है। तुम यहाँ क्या कर रही हो?
तुम्हारे मम्मी-पापा कहाँ हैं?
ए, यह किसकी बच्ची...
क्या? ओंगी?
उन्हें छोड़ो!
सच में? एक ठग बच्चा?
मेरा मन बहुत भारी हो रहा है।
चीफ़ डैंग हाई ऐसा इंसान नहीं लगता जिसे बातों के जाल में फँसा सकते हैं।
और राया तोहफ़ा तक लेकर नहीं गई।
बहुत हुआ। मैं ख़रीदारी करने जा रही हूँ।
ओह, रुको। मेरे पास तो पैसे ही नहीं हैं।
तुम उम्र में बड़ी हो।
आराम से उधार पर ले सकती हो।
ओह... यह उधार क्या होता है?
एक वादे की तरह होता है।
अभी जो चाहे वह ले सकती हो, और बाद में पैसे देने का वादा कर सकती हो।
बाद में पैसे देने का?
कितनी कमाल की तरकीब है।
शुक्रिया, कप्तान बून।
मैं यह उधार पर ले रही हूँ।
डैंग हाई को यह बहुत पसंद आएगा!
उधार पर, प्लीज़।
मुझे यह पसंद आया। हाँ, मैं यह उधार पर लूँगी।
मुझे उधार बेहद पसंद है!
ए, तुम!
इन चीज़ों के पैसे दोगी या नहीं?
हाँ। नहीं, यह उधार पर ले रही हूँ।
हाँ, मैं बाद में पैसे दे दूँगी।
बाद में पैसे दे दोगी? हम तुम्हें नहीं जानते।
यहाँ तुम्हें कोई उधार नहीं देगा।
-इसी वक्त भुगतान करो। -अभी?
मेरे पास पैसे नहीं हैं, पर अगर मेरी दोस्त राया मिल जाए...
उसके पास तलवार है, सूखा मुरब्बा...
ड्रैगन मणि के दो टुकड़े।
नहीं, हमारे पास नहीं है! क्या? यह किसने कहा?
चलो पैसे ढीले करो, बिन्टूरी।
यहाँ ख़ैरात नहीं बँट रही।
पता है किससे चुराने की हिमाकत कर रही हो?
इससे दूर हटो!
देख नहीं रहे कि यह शहर में नई है?
आओ, जान। डरो मत।
कोई बात नहीं।
ए, देखकर!
बाय!
डायपर!
शुक्रिया।
तो, मेरा इससे कोई लेना-देना नहीं है...
पर अपनी बच्चे की प्यारी अदाओं से लोगों को लूटना...
बहुत ही बुरी बात है।
अच्छा, तुम्हारा परिवार कहाँ है?
ठीक है।
ए।
तुम ईमानदारी से पैसे कमाना चाहोगी?
ठीक है, डैंग हाई। वह ड्रैगन मणि का टुकड़ा मेरे हवाले करो।
मैं डैंग हाई नहीं हूँ।
मैं चाई हूँ, फूल वाला बंदा।
डैंग हाई कहाँ है?
वहीं पर तो है।
क्या? उसका मणि का टुकड़ा कहाँ है?
टैलन का अब तक का सबसे क्रूर सरदार।
वे लोग बहुत गुस्सा हो गए।
मैं तो बस टैलन के सरदार डैंग हाई के लिए कुछ तोहफ़े ले जाना चाहती थी।
क्या तुम उन्हें ढूँढ़ रही हो, जान?
मुझे पता है कि वह कहाँ हैं।
वाकई?
मैं तुम्हें वहाँ ले जाऊँगी।
देखा? मैं अपनी दोस्त राया को भी यही समझाने की कोशिश कर रही थी।
और वह कहने लगी, "तुम लोगों पर भरोसा नहीं कर सकती।"
"किसी से बात मत करना।"
"मैं केवल अपनी सुखाई हुई बेकार चीज़ें खाती हूँ।"
आओ, जान।
चीफ़ डैंग हाई शहर के बाहर है...
इन द्वारों के आगे।
पानी से दूर? वाह।
उसे जोखिम उठाना बहुत पसंद होगा।
हैलो, डैंग हाई।
मैं सीसू हूँ...
और मैं आपके लिए लेकर आई हूँ कुछ...
अब, तुम मुझे बताओगी...
कि मुझे वे ड्रैगन मणि के बाकी टुकड़े कहाँ मिलेंगे...
वरना मैं उस चीज़ के साथ तुम्हें बाहर अकेला छोड़ दूँगी।
ख़ुद चुन सकती हो।
पर मैंने तुम पर भरोसा किया।
बहुत बड़ी भूल की।
बेहतर होगा कि जल्दी बता दो।
वह भूखा लग रहा है।
नहीं!
राया!
उसे रोको!
सीसू, मैंने कहा था कि नाव पर ही रुकना।
माफ़ कर दो!
ज़रा यह पकड़ना, ठीक है?
कोहरा?
हाँ। यह मेरे भाई जगान की जादुई शक्ति थी।
ठीक है। तीन मिल गए, अब दो बाकी हैं।
ठीक है, कप्तान बून, अगला पड़ाव है, स्पाइन...
नए ग्राहकों के लिए शुक्रिया!
हाँ, मैंने इन्हें भरपेट दलिया खिलाने का वादा किया था।
ख़ैर, फिर तो कुछ वक्त के लिए इनसे पीछा नहीं छुड़ा पाएँगे...
क्योंकि ओंगियों के नौ पेट होते हैं।
हाय दैय्या।
मुझे यकीन नहीं हो रहा।
वह बूढ़ी औरत वाकई मुझे चोट पहुँचाने वाली थी।
मुझे अफ़सोस है, सीसू, पर अब दुनिया ऐसी ही हो गई है।
हम किसी पर भरोसा नहीं कर सकते।
क्या उसमें छोटे बच्चे भी शामिल हैं?
-ख़ैर... -यह कितनी प्यारी है।
मतलब, इसके गाल तो देखो।
हैलो, मैं सीसू हूँ।
इसे मेरा चेहरा पसंद आया।
हाँ, देखकर, कहीं दाँत न चुरा ले।
लाओ, मैं मदद करती हूँ।
अरे, तुम कितनी प्यारी हो।
अच्छा, कुछ ज़्यादा दुलार हो गया...
कुछ ज़्यादा ही दुलार हो गया। बहुत ज़्यादा!
फ़ैंग
चीफ़ विराना, हमारे पास जगह नहीं बची है।
हमें मुख्य भूमि की ओर बढ़ना ही होगा।
और फिर हम ड्रून के आतंक से कैसे बचेंगे, जनरल अतीताया?
बिना उचित सुरक्षा के, यह फ़ैसला हमारे लोगों के लिए मौत की सज़ा के बराबर होगा।
शायद मेरे पास इसका हल है, माँ।
मेरी प्यारी सूरज की किरण...
तुम्हारे घर वापस आने पर बहुत ख़ुश हूँ।
मैंने राया को ढूँढ़ निकाला। वह मणि के टुकड़े चोरी कर रही है।
क्या?
मैं शाही सेना को ले जाकर उसे स्पाइन में रोकने की आज्ञा चाहती हूँ।
वैसे, अगर वह स्पाइन जा रही है...
तो मुझे नहीं लगता कि रोकने के लिए ज़्यादा कुछ बचेगा।
वह आपकी उम्मीद से कहीं ज़्यादा सक्षम है।
हमें उसे रोकना होगा।
मेरे साथ चलो।
अपने चारों ओर देखो।
हमने यह सब दिमाग से किए गए फ़ैसलों से खड़ा किया है, दिल से किए फ़ैसलों से नहीं।
हम महफ़ूज़ हैं।
हमारी नहर हमें उन राक्षसों से बचाती है।
मुझे नही लगता कि तब जोखिम उठाना चाहिए जब उसकी ज़रूरत न हो।
पर आपने जनरल की बात सुनी।
हमारे पास जगह कम पड़ गई है। हमें अपना राज्य बढ़ाना होगा।
अगर हमें मणि के सारे टुकड़े मिल जाएँ, तो हम वह महफ़ूज़ रहकर कर सकते हैं।
आपने सही कहा।
यह दिल से किया गया फ़ैसला नहीं है।
यह इकलौता फ़ैसला है जिससे हम फ़ैंग के भविष्य को सुरक्षित कर सकते हैं।
नमारी, तुम वाकई मेरी सीख पर अमल करके एक उम्दा सरदार बन गई हो।
जनरल अतीताया, शाही सेना को मेरी बेटी के नेतृत्व के लिए तैयार कीजिए।
शुक्रिया, माँ। मैं आपको निराश नहीं करूँगी।
ए! खाना बंद करो!
माफ़ करना, दोस्त, मैं इन्हें संभालती हूँ।
तुमने मुझ पर श्रिंप फेंका?
इसे तो खाते भी नहीं है!
-ए! -मेरी तरफ़ ऐसे मत देखो...
-ए, दोस्तो? -...बालों वाले कूड़ेदान!
तुम लोग छुपन-छुपाई खेलोगे?
ठीक है। तैयार हो?
एक।
दो।
शुक्रिया।
ढाई।
तीन।
मैं कभी बच्चे पैदा नहीं करने वाली।
इंसान होना बहुत मुश्किल है।
हाँ।
छह।
सात।
तुम लोगों के सिर कितने छोटे होते हैं।
पूँछ भी नहीं होती।
कुछ पाने के लिए झूठ बोलते हो, जैसे उस टैलन सरदार ने बोला था।
हाँ, ख़ैर, यह दुनिया बुरी है।
आप किसी पर भरोसा नहीं कर सकते।
या शायद दुनिया इसलिए बुरी है क्योंकि तुम किसी पर भरोसा नहीं करती।
बिल्कुल मेरे बाबा की तरह बात कर रही हो।
ख़ैर, वह बेहद अक्लमंद आदमी लगते हैं।
हाँ, वह थे भी।
मैं वाकई उनकी बात पर यकीन करना चाहती थी।
मैं वाकई यकीन करना चाहती थी कि हम फिर से कुमान्ड्रा बन सकते हैं।
और हम बन भी सकते हैं।
वे हज़ारों लोग जो पत्थर बन गए इस बात से असहमत होंगे।
इसका मतलब यह नहीं कि कोशिश ही न करो।
मैंने कोशिश की थी। और पता है क्या हुआ?
एक तोहफ़ा देने वाली इंसान ने मेरी पीठ में छुरा भोंका।
अपने आसपास देखो।
यह एक अनाथों की दुनिया बन गई क्योंकि लोग एक मणि के पीछे लड़ने पर आमादा थे।
पता है दूसरे ड्रैगन वापस क्यों नहीं आए?
वह इसलिए क्योंकि इंसान उनके काबिल नहीं थे।
पर तुम यह बदल सकती हो।
नहीं, सीसू, मैं कोशिश करके थक चुकी हूँ।
कुमान्ड्रा एक परीकथा है।
मेरे लिए अब बस मेरे बाबा को वापस लाना अहम है।
मेरे ख़याल से हम स्पाइन पहुँच गए।
सीसू!
ए, मेरी दलिया!
कहीं जाना मत। मैं अभी वापस आई।
स्पाइन
सीसू! वापस आ जाओ! प्लीज़!
तुम क्या कर रही हो?
मैं तुम्हें दिखाऊँगी कि तुम ग़लत हो!
कैसे? स्पाइन के गुस्सैल लोगों के पैरों तले खुद को कुचलकर?
नहीं।
तुम्हें यह साबित करके कि अगर किसी का भरोसा जीतना है...
तो पहले उन पर थोड़ा एतबार करना पड़ता है।
रुको, सीसू, मत...
सोचकर देखा जाए तो, शायद मैंने थोड़ी जल्दबाज़ी कर दी...
पर, किसे भूख लगी है?
नहीं? मैं तुम्हें अकेला छोड़ देती हूँ।
अच्छा, हम कहाँ है?
बड़ा ही दिलचस्प निवास है।
तुम लोगों के भेजे में भूसा भरा होगा...
जो यह सोचकर आईं कि स्पाइन की ड्रैगन मणि चुरा सकती हो।
मणि?
मणि की बात किसने कही?
हमें मणियों में कोई दिलचस्पी नहीं है।
अच्छा, ठीक है, जानती हूँ कि यह मुझे झूठा साबित कर रहा है।
असल में, तुम्हारे झूठ बोलने से तुम झूठी साबित हुई।
पता नहीं किस बात पर हँसूँ।
तुम्हारा डर उस मधुर अमृत की तरह है...
जो मेरी आत्मा को तृप्त कर रहा है।
बेहद स्वादिष्ट।
आम जैसा स्वाद आ रहा है।
अरे। मुझे आम बेहद पसंद हैं।
बेशक आम पसंद होंगे!
किसी बेस्वाद लल्लू को ही नहीं पसंद आएँगे।
हाय दैय्या!
एक काँपते दुश्मन की आँखों में झाँके हुए बहुत अरसा हो गया है।
वह समय कहाँ चला गया?
कितना वक्त बीत चुका है।
यह तन्हा लगता है।
नहीं! मैं तन्हा नहीं हूँ।
मैं स्पाइन का एक योद्धा हूँ।
मेरा जन्म और लालन-पालन एक ही चीज़ के लिए हुआ था।
मेरे दुश्मनों के अंदर डर पैदा करना और उनकी खोपड़ियाँ कुचलना!
ये तो दो चीज़ें हुईं।
ज़रा अपना चेहरा देखो।
ए। तुम हमारे साथ क्या करने वाले हो?
कुछ बहुत ही बुरा।
भयानक!
इतना कि उसे साफ़ करने में मुझे दो हफ़्ते लगेंगे!
तुम्हें कोई अंदाज़ा नहीं है, है न?
बिल्कुल है।
मैं अपने दिमाग में यह वीभत्स योजना बना रहा हूँ...
सोचकर ही घिन आ रही है।
तुम ज़रा रुको।
तब तक, क्यों न तुम लोग लटकी रहो?
बढ़िया चुटकुला था, है न?
एक छोटा बच्चा?
ठीक है!
शाबाश, कप्तान बून!
-फ़ैंग की सेना आ गई है! -क्या?
स्पाइन के निवासियो, हम राया की तलाश कर रहे हैं...
जो हार्ट से भागी एक मुजरिम है!
उसे बाहर भेजो, वरना हम अंदर आ जाएँगे!
यहाँ केवल तुम ही रहते हो?
मेरे लोगों ने बहुत बहादुरी के साथ ड्रून का मुकाबला किया...
पर वे हार गए।
ठीक है।
पर फ़ैंग की सेना यहाँ मेरे लिए आई है, तुम्हारे लिए नहीं...
तो, अगर मैं उनका ध्यान भटकाऊँ, तो तुम लोग यहाँ से भाग सकते हो।
तुम एक पूरी सेना से लड़ोगी?
नहीं, बस उन्हें रोककर रखूँगी।
देखो, मुझे नमारी को भड़काना आता है।
और एक बार तुम लोग सुरक्षित निकल गए, तो मैं भी भाग निकलूँगी।
तुम्हारा नाम क्या है?
मेरा नाम रखा गया था टॉन्ग।
ठीक है, टॉन्ग, देखो, न तुम मुझे जानते हो और न ही मैं तुम्हें...
पर यकीनन तुम्हें यहाँ से बाहर निकलने का कोई पीछे का दरवाज़ा मालूम होगा...
और यह बेहद ज़रूरी है कि मेरे दोस्त सुरक्षित रहें, ठीक है?
तो, मैं तुमसेे तहेदिल से विनती कर रही हूँ, क्या तुम हमारी मदद करोगे?
प्लीज़।
ठीक है।
ख़ुद के लिए एक संदेश...
मरना मत।
आग लगा दो, ताकि वे बाहर निकलें।
हैलो, राजकुमारी कटे-बाल।
क्या इत्तेफ़ाक है।
तुम और ड्रैगन मणि के टुकड़े मेरे साथ चलेंगे।
मेरी तलवार कह रही है कि हम नहीं जाएँगे।
हाँ, मैं जानती थी कि तुममें अकेले लड़ने का दम नहीं है।
अपनी सेना के बिना तुम कुछ नहीं हो।
पीछे रहो।
इसमें ज़्यादा वक्त नहीं लगेगा।
तुम्हें यह चाहिए था, प्यारी सखी?
नहीं।
लगता है कोई तलवारबाज़ी सीख रहा है।
तुम मणि के टुकड़े क्यों चुरा रही हो?
बस एक मिलता-जुलता सेट बना रही थी।
तुम कहीं फ़ैंग वाली मणि लेकर तो नहीं आई?
नहीं? जाने दो।
मैं बाद में आकर ले लूँगी।
मुझे इसमें मज़ा आने वाला है।
हाँ, वह एक ड्रैगन है।
चलो चलते हैं।
चलो!
तुमने मुझ पर श्रिंप की पूँछ मारी?
हमें सीसू के बारे में कब बताने वाली थी?
असल में, देखा जाए तो, तुम हमेशा से जानते थे कि यह सीसू है।
सच में?
आप यहाँ क्या कर रही हैं...
दिव्य जल ड्रैगन?
यह ज़ाहिर सी बात नहीं है, गबरू?
मेरी दोस्त राया और मैं इस दुनिया को ठीक करेंगे।
सबको वापस लेकर आएँगे।
तुम सबको वापस लेकर आओगी?
मैं मदद करना चाहता हूँ।
माफ़ करना, तुम्हें ऐसा करने नहीं दे सकती।
यह बेहद ख़तरनाक है।
तुम अकेली नहीं हो जिसने ड्रून के हाथों अपने परिवार वालों को खो दिया।
प्लीज़।
मुझे तुम्हारी मदद करने दो।
मैं भी ड्रून की हार की इस मुहिम का हिस्सा बनना चाहता हूँ।
मेरे बड़े भाई पैंगु का जादू।
अच्छा, कप्तान बून। फ़ैंग की ओर चलो।
जो हुक्म!
ठीक है, दोस्तो, तो यह रही योजना।
मणि का आख़िरी टुकड़ा फ़ैंग में है...
पाँचों राज्यों में सबसे कड़े पहरे वाला राज्य।
अब, वे घिरे हुए हैं एक कृत्रिम नहर से...
जो उन्हें बाकी की दुनिया से अलग करती है।
अंदर और बाहर का एकमात्र रास्ता...
पानी से होकर जाता है।
खुशकिस्मती से, हमारे पास एक जादुई जल ड्रैगन है।
अब, महल फ़ैंग के सिपाहियों से खचाखच भरा होगा।
उनसे बचकर निकलने के लिए, हमें...
मैं संभालता हूँ, दोस्तो।
पहले सैलाब को मैं संभाल लूँगा।
इसके बाद टॉन्ग अपने विशाल फरसे का टशन दिखाते हुए आएगा।
और फिर आएँगे ओंगी और वह पगली ठग बच्ची...
जो पराक्रमी सीसूडाटू की ओर वह मणि फेंकेगी।
और फिर, अलविदा, बिन्टूरियो।
बहुत बढ़िया योजना है, है न?
नहीं। असल में, यह बढ़िया नहीं। वाहियात है।
मैं सहमत हूँ।
यह रही मेरी योजना।
हम फ़ैंग में घुसपैठ करेंगे...
नमारी का सामना करेंगे...
और उसे कुछ अच्छा तोहफ़ा देकर कहेंगे...
ए! दुनिया को बचाने में हमारी मदद करोगी?
क्योंकि उसके लिए मणि का बस एक टुकड़ा चाहिए।
हाँ! मैं तो किसी के पूछने का इंतज़ार ही कर रही थी!
यह लो!
सबसे पक्की सहेलियाँ!
हाँ, मैं बून की योजना चुनना चाहूँगी।
क्या?
हाँ!
रुको, क्यों?
क्योंकि यहाँ बात फ़ैंग की है।
उनकी तलवारें पीठ में घोंपने के लिए बनी होती है।
अगर वे न होते, तो ये सब नहीं हुआ होता।
वे बहुत बुरे हैं।
अगर हम उससे सच कहते हैं...
तो मुझे लगता है कि अंदर ही अंदर वह भी दुनिया को बचाना चाहती है।
तुम नहीं थी जब नमारी ने मुझे धोखा दिया था।
हम मेरी योजना के मुताबिक चलेंगे।
इतनी तेज़ बारिश क्यों हो रही है?
आओ! मैं तुम्हें कुछ दिखाना चाहती हूँ।
तो, अब हम क्या करें?
पता नहीं।
तुम मुझे कहाँ ले जा रही हो?
हार्ट
सीसू, तुम मुझे यहाँ क्यों लेकर आई?
यहीं पर इस किस्से की शुरुआत हुई थी।
हाँ, मुझे पता है।
-मैं मौजूद थी। -नहीं।
मैं 500 साल पुराने किस्से की बात कर रही हूँ।
मैं तुम्हें अपने भाइयों और बहनों से मिलाना चाहूँगी।
असली पराक्रमी ड्रैगन।
मुझे इनकी बहुत याद आती है।
मुझे पता भी नहीं था कि ये यहाँ पर हैं।
वहाँ पर उस सुंदरी को देख रही हो?
वह आंबा है। मुझे अपनी चमक उसी से मिली है।
और वह प्रानी है। उसकी शक्ति है भेस बदलना।
जगान, कोहरा।
और पैंगु।
वह हमारा बड़ा भाई है।
वह बारिश लेकर आता है।
हम आख़िरी ड्रैगन थे।
बाकी के सारे ड्रैगन पत्थर बन चुके थे।
हम ड्रून की भीड़ के सैलाब में डूब रहे थे।
पर मेरे सबसे बड़े भाई पैंगु को हार नामंज़ूर थी।
यहाँ पर हमने अपना अंतिम बचाव किया था...
एक साथ मिलकर।
तो, एक-एक करके...
उन सबने अपनी जादुई शक्तियों को मिलाया...
जिससे बनी ड्रैगन मणि।
पता नहीं उन्होंने मुझे क्यों चुना।
वह हम में कोई भी हो सकता था।
मुझे बस इतना पता है...
कि मैंने उन पर भरोसा किया...
और उन्होंने मुझ पर भरोसा किया।
और इसलिए...
जब उन्होंने मुझ पर विश्वास किया...
तो मुझे इतनी हिम्मत मिली जो कल्पना से परे थी।
नमारी के साथ भी यही हो सकता है।
काश मैं इस बात पर यकीन कर पाती।
एक समय पर लगा था कि हम दोस्त बन सकते हैं।
इस सबके बाद...
शायद तुम दोस्त बन भी सकती हो।
अगर वह हमारी मदद करना चाहे भी तो...
मैं उस पर भरोसा कैसे करूँगी?
पर अगर किसी तरह तुम कर पाई, तो केवल अपने बाबा को वापस लेकर नहीं आओगी।
उनके सपने को भी वापस ले आओगी।
कुमान्ड्रा।
तुम्हें लगता है वह मुझे पहचानेंगे?
कितना कुछ बदल गया है।
बेशक पहचानेंगे।
तुम मुझे उनकी याद दिलाती हो।
अच्छा, सच? ताकतवर? सुंदर मुखड़ा और लहराते बाल?
आशावादी।
जो हुआ है उसके बाद मैं नमारी के पास जाऊँगी भी कैसे?
भले ही यह नामुमकिन लग रहा है, पर कभी-कभी...
आपको पहला कदम लेना पड़ता है, भले ही उसके लिए तैयार न हों।
मेरा यकीन करो।
ठीक। हम तुम्हारी योजना के मुताबिक चलेंगे।
क्या? मेरी योजना? तुम मेरी योजना चुनोगी?
हाँ।
बहुत अच्छे!
तुम्हें इस बात का अफ़सोस नहीं होगा।
पर हमें एक बहुत शानदार तोहफ़ा चाहिए होगा।
क्या लगता है उसे क्या पसंद होगा? बिल्लियाँ? खंजर?
खंजर वाली बिल्लियाँ? खंजर जिन पर छोटी-छोटी बिल्लियाँ बनी हों?
असल में, मुझे पता है कि उसे क्या देना है?
और इसी तरह फ़ैंग राज्य तेज़ी से आगे बढ़ता गया...
उन सारे राक्षसों के बावजूद जो हमें तबाह करना चाहते थे।
क्योंकि हम होशियार हैं, हार नहीं मानते...
और एक-दूसरे का ख़याल रखते हैं।
माँ! हमें बात करनी होगी।
यह तो राजकुमारी नमारा हैं!
ठीक है, अब यहाँ से जाओ, बच्चो।
मुझे राजकुमारी से बात करनी है।
माँ, आप यकीन नहीं करेंगी कि मैंने क्या देखा।
तुमने एक ड्रैगन को देखा।
जनरल अतीताया ने मुझे ख़बर दी...
कि तुम मणि के टुकड़े लिए बिना घर लौटने वाली हो।
वह सीसू थी।
वह उसे ठीक कर सकती है जो हमने तबाह किया।
वह सबको वापस ला सकती है।
और मुझे इसी बात का डर है।
जब सब वापस जीवित हो जाएँगे, तो क्या लगता है कि वे किसके पीछे आएँगे?
तुम भूल रही हो।
जो हुआ उसके लिए दूसरे राज्य हमें दोषी ठहराते हैं।
पर हम कभी किसी को चोट नहीं पहुँचाना चाहते थे।
हाँ, पर अगर हमारे पास ड्रैगन...
और मणि के टुकड़े हुए...
तो हमें माफ़ कर दिया जाएगा।
हम दुनिया को बचा सकते हैं।
पर उससे ज़्यादा अहम यह है कि हमारी प्रजा सुरक्षित रहेगी।
पर राया यूँ ही सीसू को हमारे हवाले नहीं करेगी।
हम उसके सामने कोई चारा ही नहीं छोड़ेंगे।
आप क्या करेंगी?
तुम अब इसकी चिंता मत करो, जान।
तुम पहले ही बहुत कुछ कर चुकी हो।
वह मदद करने से इनकार कर देती है...
तो हम जीत की इकलौती संभावना को...
-मिट्टी में मिला देंगे। -मुझे पता है।
हाँ। उसके पास हमारी मदद करने की कोई वजह नहीं है।
मुझे पता है!
यह सूखा मुरब्बा बहुत बुरा है।
मुझे पता है!
पक्का वह धमाल चौकड़ी कामयाब होगी?
मुझे नहीं पता।
इसमें बहुत मिर्ची है।
नहीं। इसमें बहुत ज़्यादा बाँस है।
तुम्हें क्या पता होगा? तुम्हारी स्वाद की समझ एक लंबे बच्चे जैसी है।
तुम एक लंबे बच्चे जैसे कपड़े पहनते हो।
चमचा मुझे दो! अब मैं इसे पकाऊँगा!
पीछे हटो, खली। पेशेवर बावर्ची मैं हूँ।
मैं कर सकती हूँ?
यह अच्छा है।
यह मेरे बाबा का सिखाया हुआ नुस्खा है।
क्या उन्होंने तुम्हें वह स्वादिष्ट सूखा मुरब्बा बनाया भी सिखाया था?
नहीं, वह मैंने ख़ुद बनाना सीखा।
उनके साथ एक बार फिर बैठकर खाने में मज़ा आएगा।
मुझे तुम्हारा मतलब पता है।
मेरी एक बहुत बदमाश बहन है जो हमेशा मेरे बाल बिगाड़ देती थी।
मैं उससे मिलने को सबसे ज़्यादा बेताब हूँ।
एक बार कामयाब होने के बाद...
मैं अपनी एक आँख से...
मेरे भरे-पूरे गाँव की ख़ुशहाल छवि देखने को बेताब हूँ।
और तुम एक बार फिर अपने परिवार से मिलोगी, नोई।
तुमने इसे किस नाम से बुलाया?
नोई। यह इसका नाम है।
इसके कॉलर पर लिखा है।
तुम में से किसी ने देखा नहीं?
और वे मुझे असभ्य कहते हैं।
इसका क्या मतलब है?
इसका मतलब है कि आगे बढ़ने का वक्त हो गया।
सीसू...
जब तक हमें वह मणि का टुकड़ा और नमारी के हमारे साथ होने की पुष्टि नहीं मिल जाती...
वादा करो कि तुम छिपी रहोगी।
तो तुम्हें मेरा तोहफ़ा मिल गया।
मुझे लगा था कि इसे फिर कभी नहीं देखूँगी।
ख़ैर...
मैंने इसकी अच्छी देखभाल करने की कोशिश की।
यहाँ अकेली तुम ड्रैगन की दीवानी नहीं हो।
अंतिम टुकड़ा।
सबको वापस लाने का वक्त हो गया है।
सीसू और मणि के टुकड़े मेरे साथ जाएँगे।
-सीसू! -पीछे रहो!
फ़ैंग के किसी इंसान पर विश्वास करना बेवकूफ़ी थी!
और करीब मत आना!
नमारी...
ऐसा करने की कोई ज़रूरत नहीं है।
मेरे पास और कोई चारा नहीं है।
ए। मैं बात करती हूँ।
मुझे पता है तुम किसी को चोट नहीं पहुँचाना चाहती।
तुम क्या कर रही हो?
तुम बस एक बेहतर दुनिया चाहती हो।
जैसे हम सब चाहते हैं।
सीसू...
मुझे तुम पर भरोसा है, नमारी।
नहीं!
सीसू!
नहीं...
यह क्या हो रहा है?
मुझे नहीं पता।
लगता है कि आख़िरी ड्रैगन के जाने के साथ, सारा पानी भी चला जाएगा।
अब ड्रून को रोकने का कोई ज़रिया नहीं है।
कोई भी नहीं।
राया?
राया कहाँ है?
नमारी!
इस लड़ाई को अंजाम देते हैं, बिन्टूरी।
राया!
वह हमें देख नहीं सकती।
राया को उसके क्रोध ने अंधा कर दिया है।
मणि की शक्तियाँ कम हो रही हैं!
ये सारे लोग ड्रून का भोजन बन जाएँगे अगर हमने इन्हें बाहर न निकाला।
चलो! मेरा यकीन करो, सब ठीक हो जाएगा।
घटिया ड्रून! मेरे रास्ते से हटो!
चलो!
ऊपर बैठ जाओ! हाँ!
चलो! जल्दी करो!
पानी के पास पहुँचो! चलते रहो!
चलो!
मैं कभी नहीं चाहती थी कि ऐसा हो!
झूठी!
मुझे परवाह नहीं कि तुम मुझ पर विश्वास करती हो या नहीं।
सीसू परवाह करती थी।
पर तुमने उस पर भरोसा नहीं किया।
इसी लिए हम इस स्थिति में हैं।
जो मन में आए वह करो।
पर सीसू की मौत के लिए तुम भी उतनी ज़िम्मेदार हो जितनी मैं।
टॉन्ग, पीछे और भी लोग हैं!
जल्दी करो! हमारे पास वक्त नहीं है!
समझ गया!
सब लोग, बाहर निकलो! मेरे साथ चलो!
ठीक है, टुक, ये आख़िरी बचे लोग हैं।
जाओ! हम तुम्हारे बिल्कुल पीछे हैं।
टुक टुक!
किसका इंतज़ार कर रहे हो? जाओ?
राया!
यह वही है जिसने सीसू को मारा!
राया!
मणि का जादू, वह करीब-करीब जा चुका है!
वे पीछे नहीं हट रहे!
वे हर जगह हैं!
पता नहीं उन्होंने मुझे क्यों चुना।
वह हम में कोई भी हो सकता था।
मुझे बस इतना पता है कि मैंने उन पर भरोसा किया...
और उन्होंने मुझ पर भरोसा किया।
और इसलिए...
सब लोग, मुझे अपने-अपने मणि के टुकड़े दो।
हम अब भी इसे जोड़ सकते हैं।
यह अब भी काम कर सकती है।
सीसू जा चुकी है, राया! हमारे पास उसकी जादुई शक्ति नहीं है!
बात उसकी जादुई शक्ति की नहीं है। बात भरोसे की है।
क्या?
तभी यह कारगर थी। तभी हम भी वह कर सकते हैं।
वह एक चीज़ करके जो सीसू चाहती थी।
जो मेरे बाबा चाहते थे।
आख़िरकार एक-दूसरे पर भरोसा करके इसे ठीक करना।
पर हमें साथ आना होगा।
प्लीज़।
इसने जो किया उसके बाद?
हम इस पर कभी भरोसा नहीं करेंगे!
तो मुझे पहला कदम लेने दो।
राया! नहीं!
यह काम कर गया!
टुक टुक!
प्रानी! आंबा!
जगान!
पैंगु!
हाँ!
राया।
सीसू।
मुझे बहुत भूख लगी है।
मेरे पास थोड़ा सूखा मुरब्बा है।
मुझे उतनी भी भूख नहीं लगी।
सीसू!
एक बार फिर से तुम्हारी शानदार ड्रैगन गंध सूँघकर अच्छा लग रहा है।
ठीक है, मैं इसे तारीफ़ समझूँगी।
-मम्मी! -मेरी बच्ची!
माँ, देखो, बून आया है!
बून आया है!
बाबा?
नन्ही कली?
बाबा!
क्या यह सच में वही है?
चीफ़ बेंजा, आपकी बेटी ने गर्व से आपका सिर ऊँचा किया है।
आशा है आपको एतराज़ नहीं होगा, ये कुछ दोस्त साथ लेकर आई है।
बाबा?
कुमान्ड्रा में स्वागत है।
संवाद अनुवादक श्रुति शुक्ला